5 ജിയും അതിവേഗ ഇന്റര്നെറ്റും ഡ്രൈവറില്ലാ വാഹനം അജ്മാനില് എമിറേറ്റ് ആര്ട്ടിഫിഷ്യല് ഇന്റലിജന്സ് പ്രാബല്യത്തില് അജ്മാന്: അജ്മാനില് ഡ്രൈവറില്ലാത്ത അത്യാധുനിക വാഹനം അവതരിപ്പിച്ചു .വിനോദ സഞ്ചാരികളെ അവരുടെ താമസ കേന്ദ്രങ്ങളില് നിന്ന് അജ്മാനിലെ പുറം കാഴ്ചകള് കാണിക്കാന് ഈ വാഹനം കൊണ്ടുപോകും . കൂടാതെ 5ജി സാങ്കേതികവിദ്യയും അതിവേഗ ഇന്റര്നെറ്റും ഇതില് സജ്ജീകരിച്ചിരിച്ചിട്ടുണ്ട്. അജ്മാന് നഗരസഭ ആസൂത്രണ വകുപ്പാണ് എത്തിസലാറ്റിന്റെ സഹകരണത്തോടെ വാഹനം അവതരിപ്പിച്ചിരിക്കുന്നത്. യു.എ.ഇയുടെ സുവര്ണ ജൂബിലിയോടനുബന്ധിച്ച 50 പദ്ധതികള്ക്കനുസരിച്ചും അജ്മാന്റെ അടിസ്ഥാന വികസന മേഖലയിലെ മുന്നേറ്റത്തിന്റെ അടയാളപ്പെടുത്തലായുമാണ് ഡ്രൈവറില്ലാത്ത വാഹനം നിരത്തിലിറക്കിയിരിക്കുന്നത്. എമിറേറ്റ് ആര്ട്ടിഫിഷ്യല് ഇന്റലിജന്സ് സാങ്കേതിക വിദ്യ ഉപയോഗപ്പെടുത്തുന്നതിന്റെ മാതൃക കൂടിയാണ് ഡ്രൈവറില്ലാത്ത വാഹനം. 15 പേര്ക്ക് യാത്ര ചെയ്യാനുതകും വിധം വിശാലമാണ് ഇതിന്റെ ഉള്ഭാഗം . 5ജി സാങ്കേതികവിദ്യയുടെ സഹായത്താല് മുഖം തിരിച്ചറിയല് സജ്ജീകരണങ്ങളും ഈ വാഹനത്തിന്റെ സവിശേഷതയാണ്. വാഹനത്തിലെ യാത്രക്കാര്ക്ക് അതിവേഗ വൈഫൈ ആക്സസ് നല്കുന്നുണ്ട്. അജ്മാന് നഗരസഭ ആസൂത്രണ വിഭാഗം ചെയര്മാന് ശൈഖ് റാഷിദ് ബിന് ഹുമൈദ് അല് നുഐമി വാഹനം ഉദ്ഘാടനം ചെയ്തു. ഈ അത്യാധുനിക പദ്ധതി മിഡില് ഈസ്റ്റില് ആദ്യമായാണ് നടപ്പാക്കുന്നതെന്ന് ഇത്തിസലാത്ത് നോര്ത്തേണ് എമിറേറ്റ്സ് ജനറല് മാനേജര് അബ്ദുല് അസീസ് ഹമദ് തര്യം വ്യക്തമാക്കി .The post 5 ജിയും അതിവേഗ ഇന്റര്നെറ്റും ഡ്രൈവറില്ലാ വാഹനം അജ്മാനില് എമിറേറ്റ് ആര്ട്ടിഫിഷ്യല് ഇന്റലിജന്സ് പ്രാബല്യത്തില് first appeared on MalayalamExpressOnline.